b'\n_START_ARTICLE_\nRygos susisiekimas\n_START_SECTION_\nIstorija\n_START_PARAGRAPH_\nPirmieji troleibusai Rygoje buvo prad\xc4\x97ti naudoti 1947\xc2\xa0m. I\xc5\xa1 prad\xc5\xbei\xc5\xb3 buvo naudojami tik Taryb\xc5\xb3 S\xc4\x85jungoje gamintais produktais, ta\xc4\x8diau v\xc4\x97liau buvo \xc4\xafsigyti troleibusai i\xc5\xa1 \xc5\xa0koda. 1975\xc2\xa0m. iki tol troleibusuose va\xc5\xbein\xc4\x97jusius konduktorius pakeit\xc4\x97 paprasti biliet\xc5\xb3 \xc5\xbeym\xc4\x97jimo aparatai. 1997\xc2\xa0m. \xc4\xaf Rygos troleibusus v\xc4\x97l buvo sugr\xc4\x85\xc5\xbeinti konduktoriai, o 2007\xc2\xa0m. juos pakeit\xc4\x97 naujos kartos automatiniai biliet\xc5\xb3 \xc5\xbeym\xc4\x97jimo aparatai._NEWLINE_Tramvajai yra pati seniausia transporto priemon\xc4\x97 Rygoje. Dar 1882\xc2\xa0m. atsirado pirmieji arkli\xc5\xb3 traukiami tramvajai. 1900\xc2\xa0m. buvo sutarta mieste \xc4\xafrengti elektrini\xc5\xb3 tramvaj\xc5\xb3 linijas, o tai buvo padaryta jau po met\xc5\xb3._NEWLINE_1924\xc2\xa0m. mieste prad\xc4\x97jo veikti pirmosios autobus\xc5\xb3 linijos._NEWLINE_II pasaulinis karas visi\xc5\xa1kai sugriov\xc4\x97 miesto transporto sistem\xc4\x85 ir ji po truput\xc4\xaf buvo atstatyta._NEWLINE_Nuo 2010\xc2\xa0m. mieste naudojami elektriniai \xc5\xbeemagrind\xc5\xbeiai \xc5\xa0koda 15 T tramvajai._NEWLINE_Nuo 2015\xc2\xa0m. vieno va\xc5\xbeiavimo kaina \xc5\xbemogui siekia 1,15 euro (2 eurus perkant i\xc5\xa1 vairuotojo). Autobus\xc5\xb3 biliet\xc5\xb3 kainos skiriasi priklausomai nuo mar\xc5\xa1ruto.'